PMIndiaData/PMIndiaSum huggingface dataset:
ભારતમાં લવાદ અને અમલીકરણ મજબૂત બનાવવાની દિશામાં રાષ્ટ્રીય પહેલના સમાપન સત્રમાં પ્રધાનમંત્રીના સંબોધનનો મૂળપાઠ

ભારતના મુખ્ય ન્યાયમૂર્તિ જસ્ટીસ ટી.એસ.ઠાકુર ઉચ્ચ ન્યાયાલય અને સર્વોચ્ચ અદાલતના માનનીય ન્યાયમૂર્તિશ્રીઓ આમંત્રિત મહેમાનો તેમજ મિત્રો… ભાઈઓ અને બહેનો.. સૌ પ્રથમ આવી વૈશ્વિક પરિષદ યોજવા બદલ હું નીતિ આયોગનો આભાર વ્ચક્ત કરીશ… મહાત્મા ગાંધી દ્વારા લવાદના શબ્દને બહુ સરળ રીતે વ્યાખ્યાયિત કરવામાં આવ્યો છે.જેમણે કહ્યું હતું : “હું કાયદાની સાચી પ્રથા શીખ્યો છું. હું માનવીના હ્રદય સુધી પહોંચવાની કળા તેમજ માનવ સ્વભાવની સારી બાબતને શોધવાનું શીખ્યો છું. મને સમજાયું કે કોઈપણ વિવાદમાં રહેલા બંને પક્ષને એક કરવાનું કામ એક વકીલનું છે. કેટલાય વર્ષો સુધી ન ભૂંસાય તેવી વાત મારી અંદર સળગતી રહી કે એક વકીલ તરીકે મારી વકીલાતના 25 વર્ષ માત્ર સેંકડો કેસમાં ખાનગી સમાધાનો કરાવવામાં જ વપરાયા. પરંતુ તેને કારણે ન તો મેં મારું સ્વમાન ગુમાવ્યું છે કે ન તો મેં પૈસા ગુમાવ્યા છે. મિત્રો, આજે ભારત દેશ ઝડપથી વિકસતી અર્થવ્યવસ્થા છે તેમજ એફડીઆઈ માટે બહુ આકર્ષિત સ્થળ છે સાથે જ વૈશ્વિક અર્થવ્યવસ્થામાં આપણે એક તેજસ્વી રાષ્ટ્ર તરીકે ઉભરી આવ્યા છીએ. આ ભારતની આધારભૂત શક્તિનું પરિણામ છે જેમાં લોકશાહી, વસ્તી વિષયક ડિવિડન્ડ અને માગનો સમાવેશ થાય છે. આપણે સંપૂર્ણ રીતે આ શક્તિ સાથે સામંજસ્ય સાધવાની જરૂર છે. જો વિવિધ કંપનીઓ અહીં લાંબા ગાળા માટે રોકાણ કરે તેમજ નોકરીની તકો ઉભી કરીને આર્થિક વૃદ્ધિમાં સહભાગી થાય તો જ આ વાત શક્ય બને. આપણું સ્થાનિક બજાર વિભાજિત થયેલુ છે. વિવિધ રાજ્યોના વિવિધ કરને પરિણામે કેટલીયે વસ્તુઓ તેમજ સેવાઓ મોંઘી બને છે. જે રાજ્યો-રાજ્યો વચ્ચેના વાણિજ્યને અંતરાયરૂપ બને છે. એક સુગ્રથિત રાષ્ટ્રીય બજાર ઉભુ કરવા આપણે વસ્તુ અને સેવા કર અંગે કાયદો ઘડ્યો છે. જે ઘરેલુ માગમાં વધારો કરશે તેમજ ભારતીય ધંધાદારીઓ માટે ઘણો સારો અવસર પેદા કરશે તેમજ કેટલીયે નોકરીઓનું પણ સર્જન કરશે. ભારત હાલ ડિજીટલ ક્રાંતિનું સાક્ષી બની રહ્યું છે જે ભારતીય સમાજમાં આર્થિક અને ડિજીટલ વિભાજન વચ્ચે સેતુરૂપ બની રહ્યું છે. આ ક્રાંતિ થકી ગ્રામીણ અર્થતંત્ર ગતિમાં આવશે જે ભારતીય અર્થતંત્રને વધુ મજબૂત બનાવશે. નવા નવા ધંધાકીય નમૂનાઓ તેમજ એપ આધારીત સ્ટાર્ટ-અપે ભારતીય સાહસિકોમાં પ્રાણ પૂર્યો છે. ગઈકાલના નોકરીવાંચ્છુઓ આજે નોકરી ઉભી કરતા થઈ ગયા છે. કાયદાનો વ્યવસાય પણ ડિજીટલ દુનિયામાં પ્રવેશી ચૂક્યો છે. કારણોની યાદીથી માંડીને કેસ કાયદા સુધી, એક વકિલનું ગ્રંથાલય આજે માત્ર મોબાઈલની એક ક્લીક દૂર રહી ગયું છે. મિત્રો, ભારતીય બજારમાં આજે વિવિધ ધંધાઓ પણ પ્રચલિત કાયદાના સિદ્ધાંતોની શોધમાં છે. તેઓને એ ખાતરી મેળવવાની જરૂર છે કે રાતોરાત કાયદા મનસ્વી રીતે બદલી નાખવામાં નથી આવતા. અને વ્યાપારિક વિવાદો બહુ સરળતાથી ઉકેલાઈ જશે. એક સારી આર્બિટ્રેશનની સંસ્કૃતિ માટે બળવાન કાયદાકીય માળખું જરૂરી છે. આપણે બહુ લાંબા ગાળાના કાયદાકીય સુધારા કર્યા છે. હજારો જૂના કાયદાઓ આપણે કાઢી નાખ્યા છે. આપણે નાદારી અંગે વ્યાપક પ્રમાણમાં આચારસંહિતા-2016 ઘડી છે, રાષ્ટ્રીય કંપની કાયદા ટ્રિબ્યુનલનો અમલ કરેલો છે, એક નાણાંકિય કાર્યપદ્ધતિ પણ અપનાવી છે તેમજ કોમોડીટી તેમજ સુરક્ષા માર્કેટનું વિલિનીકરણ પણ કરેલું છે. વધુમાં, નાદારીની આચારસંહિતાની સાથે સુમેળ સાધીને, ધંધો કરવાની સર્લતમાં વધારો કરવા તેમજ બદલાતા ક્રેડીટ પરીદ્રશ્યને અનુરૂપ બનવા આ વર્ષે અમે
પ્રધાનમંત્રીએ લોકોને ગુરુ પૂર્ણિમાની શુભેચ્છા પાઠવી

પ્રધાનંમત્રી શ્રી નરેન્દ્રમોદીએ લોકોને ગુરુપૂર્ણિમાના અવસર પરશુભેચ્છા પાઠવી છે. પ્રધાનમંત્રીએ કહ્યું કે, “સમગ્ર દેશવાસીઓને ગુરુ પૂર્ણિમાની હાર્દિક શુભકામનાઓ. ગુરુ પૂર્ણિમાના શુભ દિને, આપણે આપણાગુરુજનોનેનમનકરીએ છીએ કે જેમણે આપણા સમાજને પ્રેરિત કરવામાં, તેને આકાર આપવામાં અને તેનું ઘડતર કરવામાં મહત્વની ભૂમિકા ભજવી છે.”
પ્રધાનમંત્રી કાર્યાલયના અધિકારીઓએ મોબાઇલ બેંકિંગ અને કેશલેસ વ્યવહારો માટે કર્મચારીઓને તાલીમ આપવાની પહેલ હાથ ધરી

પ્રધાનમંત્રી શ્રી નરેન્દ્ર મોદની કેશલેસ વ્યવહારો વધારવાની અપીલને પગલે પ્રધાનમંત્રી કાર્યાલયની ઓફિસના વરિષ્ઠ અધિકારીઓએ આજે વિશિષ્ટ પહેલ હાથ ધરી હતી. મુખ્ય સચિવ શ્રી નૃપેન્દ્ર મિશ્રા અને અધિક મુખ્ય સચિવ શ્રી પી કે મિશ્રા સહિત અધિકારીઓએ પ્રધાનમંત્રી ઓફિસના કર્મચારીઓ માટે કાર્યશાળાનું આયોજન 7, લોક કલ્યાણ માર્ગમાં કર્યું, જેમાં કર્મચારીઓને યુપીઆઈ, ઇ-વોલેટ્સ વગેરે મોબાઇલ એપ્લિકેશન્સ મારફતે મોબાઇલ બેંકિંગની પ્રક્રિયા શરૂ કરવા અને રોજિંદા વ્યવહારો હાથ ધરવાની તાલીમ અપાઈ હતી. અધિકારીઓએ કેશલેસ વ્યવહારોની પ્રક્રિયા પ્રદર્શિત કરી હતી અને તેમના કર્મચારીઓને તેમના ફોન્સ પર પ્રસ્તુત મોબાઇલ એપ્સ ડાઉનલોડ કરવામાં મદદ કરી હતી. કાર્યશાળાને ઉત્સાહજનક પ્રતિસાદ મળ્યો હતો અને સહભાગીઓ વચ્ચે સ્માર્ટ બેંકિંગ અને વ્યવહારિક સોલ્યુશન્સ અપનાવવાની આતુરતા જોવા મળી હતી. આ પ્રસંગે એસબીઆઈ અને માયગવના અધિકારીઓ પણ ઉપસ્થિત હતા.
પ્રધાનમંત્રીએ સ્વાતંત્ર્ય સેનાની વી.ઓ. ચિદમ્બરમ પિલ્લઈને તેમની જન્મજયંતી પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ સ્વાતંત્ર્ય સેનાની વી.ઓ. ચિદમ્બરમ પિલ્લઈને તેમની જન્મજયંતી પર શ્રદ્ધાંજલિ આપી. એક ટ્વીટમાં, પ્રધાનમંત્રીએ કહ્યું; "મહાન વી. ઓ. ચિદમ્બરમ પિલ્લઈને તેમની જન્મજયંતી પર શ્રદ્ધાંજલિ. સ્વાતંત્ર્ય સંગ્રામમાં તેમના સમૃદ્ધ યોગદાન માટે આપણું રાષ્ટ્ર તેમનું ઋણી છે. તેમણે આર્થિક પ્રગતિ અને આત્મનિર્ભર બનવા પર પણ ખૂબ ભાર મૂક્યો. તેમના આદર્શો આપણને પ્રેરણા આપતા રહે છે."
પ્રધાનમંત્રીએ મહારાષ્ટ્રમાં રૂ. 75,000 કરોડના મૂલ્યની પરિયોજનાઓનો શિલાન્યાસ કર્યો અને રાષ્ટ્રને સમર્પિત કરી

પ્રધાનમંત્રી શ્રી નરેન્દ્ર મોદીએ આજે મહારાષ્ટ્રમાં રૂપિયા 75,000 કરોડથી વધુના મૂલ્યની વિવિધ પરિયોજનાઓનો શિલાન્યાસ કર્યો હતો અને કામ પૂરું થયેલી પરિયોજનાઓ રાષ્ટ્રને સમર્પિત કરી હતી. તેમાં 1500 કરોડથી વધુના રાષ્ટ્રીય રેલવે પ્રોજેક્ટ્સ, નેશનલ ઇન્સ્ટિટ્યુટ ઓફ વન હેલ્થ (
પ્રધાનમંત્રી કૃષિ કર્મણ એવોર્ડનું વિતરણ કરશે

પ્રધાનમંત્રી શ્રી નરેન્દ્ર મોદી ગુરુવારે, તા .૨.૧.૨૦૨૦ ના રોજ તુમકુર કર્ણાટક રાજયની જાહેરસભામાં કૃષિ કર્મણ પુરસ્કારો અને પ્રશંસા પુરસ્કારોનું વિતરણ કરશે. તેઓ પ્રગતિશીલ ખેડુતોને કૃષિ પ્રધાનના કૃષિ કર્મણ પુરસ્કારો પણ આપશે. આ કાર્યક્રમમાં ડિસેમ્બર 2019 થી માર્ચ 2020 ના સમયગાળા માટે રૂ. 2000 ના પીએમ કિસાન (પ્રધાનમંત્રી કિસાન સન્માન નિધિ) ના ત્રીજા હપ્તા આપવાની શરૂઆત કરશે. આનાથી આશરે 6 કરોડ લાભાર્થીઓને લાભ થશે. પ્રધાનમંત્રી 8 રાજ્યો / કેન્દ્રશાસિત કેન્દ્રોના પીએમ કિસાન હેઠળ લાભાર્થીઓને પ્રમાણપત્રો પણ સોંપશે. આ જ કાર્યક્રમમાં પ્રધાનમંત્રી તમિલનાડુના ખેડૂતોની પસંદગી માટે ડીપ સી ફિશિંગ વેસેલ્સ અને ફિશિંગ વેસેલ ટ્રાન્સપોન્ડર્સ ચાવી પણ અર્પણ કરશે. તેઓ કર્ણાટકના ખેડુતોની પસંદગી માટે કિસાન ક્રેડિટ કાર્ડ્સ (કેસીસી) નું વિતરણ પણ કરશે. પ્રધાનમંત્રી એક પ્રદર્શનની મુલાકાત લેશે, અને સભાને સંબોધન કરશે
પ્રધાનમંત્રી 15મી નવેમ્બરે રાંચીમાં ભગવાન બિરસા મુંડા સ્મૃતિ ઉદ્યાન સહ સ્વતંત્રતા સેનાની સંગ્રહાલયનું ઉદઘાટન કરશે

ભારત સરકારે જાહેરાત કરી છે કે ભગવાન બિરસા મુંડાની જન્મ જયંતીને જનજાતિય ગૌરવ દિવસ તરીકે ઉજવવામં આવશે. આ અવસરે પ્રધાનમંત્રી શ્રી નરેન્દ્ર મોદી રાંચી ખાતે 15મી નવેમ્બરે સવારે 9:45 કલાકે વીડિયો કૉન્ફરન્સિંગના માધ્યમથી ભગવાન બિરસા મુંડા સ્મૃતિ ઉદ્યાન સહ સ્વતંત્રતા સેનાની સંગ્રહાલયનું ઉદઘાટન કરશે. પ્રધાનમંત્રીએ હંમેશા આદિવાસી સમુદાયોનાં યોગદાન, ખાસ જરીને ભારતીય સ્વતંત્રતા સંગ્રામ કાજે એમનાં બલિદાન પર ભાર મૂક્યો છે. 2016માં પોતાના સ્વતંત્રતા દિવસના ઉદબોધનમાં તેમણે ભારતની આઝાદીના સંઘર્ષમાં આદિવાસી સ્વતંત્રતા સેનાનીઓએ ભજવેલી ભૂમિકા પર ભાર મૂક્યો હતો અને વીર આદિવાસી સ્વતંત્રતા સેનાનીઓની સ્મૃતિમાં સમર્પિત સંગ્રહાલયોનાં નિર્માણની કલ્પના કરી હતી જેથી આવનારી પેઢીઓ દેશ માટે એમનાં બલિદાન વિશે જાણી શકે. આદિવાસી બાબતોનાં મંત્રાલયે અત્યાર સુધીમાં દસ આદિવાસી સ્વતંત્રતા સેનાની સંગ્રહાલયોનાં નિર્માણને મંજૂરી આપી છે. આ સંગ્રહાલયો વિવિધ રાજ્યો અને પ્રદેશોથી આદિવાસી સ્વતંત્રતા સેનાનીઓની સ્મૃતિને હ્રદયમાં સાચવશે. ભગવાન બિરસા મુંડા સ્મૃતિ ઉદ્યાન સહ સ્વતંત્રતા સેનાની સંગ્રહાલય રાંચીમાં ભગવાન બિરસા મુંડાએ જ્યાં પોતાનાં જીવનનું બલિદાન આપ્યું એ જૂની મધ્યસ્થ જેલ ખાતે ઝારખંડની રાજ્ય સરકાર સાથે સહયોગમાં નિર્માણ પામ્યું છે. તે દેશ માટે અને આદિવાસી સમુદાયો માટે એમનાં બલિદાનને શ્રદ્ધાંજલિ તરીકે સેવા આપશે. આ સંગ્રહાલય આદિવાસી સંસ્કૃતિ અને ઇતિહાસને સાચવવા અને એને ઉત્તેજન આપવામાં મહત્વની ભૂમિકા ભજવશે. આદિવાસીઓએ જે રીતે એમનાં વન, જમીન અધિકારો, એમની સંસ્કૃતિના રક્ષણ માટે સંઘર્ષ કર્યો એ પથનું પણ નિદર્શન કરશે અને દેશ માટે મહત્વના એવાં એમની વીરતા અને બલિદાનોને પ્રદર્શિત કરશે. ભગવાન બિરસા મુંડાની સાથે આ સંગ્રહાલય શહીદ બુધુ ભગત, સિંધુ-કાંહુ, નિલાંબર-પીતાંબર, દિવા-કિસુન, તેલંગા ખાડિયા, ગયા મુંડા, જાત્રા ભગત, પોટો એચ, ભગીરથ માંઝી, ગંગા નારાયણ સિંહ જેવી અન્ય આદિવાસી ચળવળો સાથે સંકળાયેલા અન્ય આદિવાસી સ્વતંત્રતા સેનાનીઓને પણ ઉજાગર કરશે. આ સંગ્રહાલયમાં ભગવાન બિરસા મુંડાની 25 ફિટની પ્રતિમા અને પ્રદેશના અન્ય સ્વતંત્રતા સેનાનીઓની 9 ફિટની પ્રતિમા પણ હશે. સ્મૃતિ ઉદ્યાન નજીકના 25 એકરમાં વિકસાવાયું છે અને એમાં સંગીતમય ફૂવારો, ફૂડ કૉર્ટ, ચિલ્ડ્રન પાર્ક, ઇનફિનિટી પૂલ, ગાર્ડન અને મનોરંજનની અન્ય સુવિધાઓ હશે. કેન્દ્રીય આદિવાસી બાબતોના મંત્રી પણ આ કાર્યક્રમ દરમ્યાન ઉપસ્થિત રહેશે.
પ્રધાનમંત્રીએ યુપીના ઈટાહ જિલ્લામાં માર્ગ અકસ્માતમાં જીવ ગુમાવનારાઓ પ્રત્યે દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ યુપીના ઈટાહ જિલ્લામાં માર્ગ અકસ્માતમાં જીવ ગુમાવનારાઓ પ્રત્યે દુઃખ વ્યક્ત કર્યું હતું. પ્રધાનમંત્રીએ કહ્યું હતું કે, “યુપીના ઈટાહ જિલ્લામાં ગમખ્વાર અકસ્માતથી હું વ્યથિત છું. હું જીવ ગુમાવનારાના પરિવારોના દુઃખમાં ભીગીદાર બનું છું અને યુવા બાળકોના મૃત્યુ પર શોક વ્યક્ત કરું છું. હું ઈટાહના અકસ્માતમાં ઈજા પામનારાઓ ઝડપથી સાજા થાય એવી પ્રાર્થના કરું છું.”
પ્રધાનમંત્રીએ ગૌડિયા મિશન અને મઠના શતાબ્દિ સમારંભનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે કોલકતામાં ગૌડિયા મિશન અને મઠના શતાબ્દિ સમારોહનું ઉદ્ઘાટન કર્યું હતું. આ પ્રસંગે પ્રધાનમંત્રીએ જણાવ્યું હતું કે ભારતની દીર્ઘકાલીન સાંસ્કૃતિક પરંપરાઓનું કારણ તેની આધ્યાત્મિક ચેતના છે. તેમણે જણાવ્યું કે આ આધ્યાત્મિક ચેતના યુગોથી યથાવત્ ચાલી આવે છે. પ્રધાનમંત્રીએ જણાવ્યું હતું કે આ ચેતનાએ ભાષાની મર્યાદાઓ પણ ઓળંગી દીધી છે. આનું શ્રેષ્ઠ ઉદાહરણ “વૈષ્ણવ જન તો તેને રે કહીએ રે” ભજન છે. તેમણે ઉમેર્યું કે આધુનિક સંદર્ભમાં સરળતાથી “જન પ્રતિનિધિ”ને “વૈષ્ણવ જન”ના સ્થાને મૂકી શકાય એમ છે. પ્રધાનમંત્રીએ જણાવ્યું હતું કે ભારતીય સમાજમાં સુધારા હંમેશા સમાજની અંદરથી જ પ્રેરાયેલા છે, અને રાજા રામમોહન રાય અને ઈશ્વર ચંદ્ર વિદ્યાસાગર તેના મુખ્ય ઉદાહરણો છે. ત્યાર બાદ પ્રધાનમંત્રીએ ગૌડિયા મઠ ખાતે પ્રાર્થના કરી હતી.
પીએમ 3જી જૂને યુપીની મુલાકાત લેશે

પ્રધાનમંત્રી શ્રી નરેન્દ્ર મોદી 3જી જૂન, 2022ના રોજ ઉત્તર પ્રદેશની મુલાકાત લેશે. સવારે લગભગ 11 વાગ્યે, પ્રધાનમંત્રી ઈન્દિરા ગાંધી પ્રતિષ્ઠાન, લખનૌ પહોંચશે જ્યાં તેઓ યુપી ઈન્વેસ્ટર્સ સમિટના ગ્રાઉન્ડ બ્રેકિંગ સમારોહ@3.0માં હાજરી આપશે. લગભગ 1:45 વાગ્યે, પ્રધાનમંત્રી કાનપુરના પારૌંખ ગામ પહોંચશે, જ્યાં તેઓ માનનીય રાષ્ટ્રપતિ શ્રી રામ નાથ કોવિંદની સાથે પાથરી માતા મંદિરની મુલાકાત લેશે. ત્યારબાદ, લગભગ 2 વાગ્યે, તેઓ ડૉ.
પ્રધાનમંત્રીએ શ્રીલંકાના ચૂંટાયેલા રાષ્ટ્રપતિ શ્રી ગોતાબાયા રાજપક્ષને ટેલિફોન પર અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શ્રીલંકામાં ચૂંટાયેલા રાષ્ટ્રપતિ શ્રી ગોતાબાયા રાજપક્ષને શ્રીલંકામાં ગઇકાલે યોજાયેલી રાષ્ટ્રપતિની ચૂંટણીમાં તેમના વિજય બદલ ટેલિફોન કરીને અભિનંદન પાઠવ્યા હતા. ભારતના લોકો અને પોતાની શુભેચ્છાઓ પાઠવતા પ્રધાનમંત્રીએ વિશ્વાસ વ્યક્ત કર્યો હતો કે, શ્રી રાજપક્ષના સમર્થ નેતૃત્વ હેઠળ શ્રીલંકાના લોકો શાંતિ અને સમૃદ્ધિના માર્ગે વધુ પ્રગતિ કરશે અને ભારત તેમજ શ્રીલંકા વચ્ચે ભાઇચારો, સાંસ્કૃતિક, ઐતિહાસિક અને જનસાંસ્કૃતિક જોડાણમા હજુ પણ વધુ મજબૂતી આવશે. પ્રધાનમંત્રીએ શ્રીલંકાની સરકાર સાથે કામ કરવાની ભારતની પ્રતિબદ્ધતા યથાવત હોવાનો પુનરોચ્ચાર કર્યો હતો. શ્રી રાજપક્ષે આ અભિનંદન પાઠવવા બદલ પ્રધાનમંત્રીનો આભાર માન્યો હતો. તેમણે પણ વિકાસ અને સુરક્ષા સુનિશ્ચિત કરવા માટે ભારત સાથે ખૂબ નિકટાપૂર્વક કામ કરવાની તૈયારી દર્શાવી હતી. પ્રધાનમંત્રીએ શ્રી રાજપક્ષને વહેલી તકે તેમની અનુકૂળતાએ ભારતની મુલાકાત લેવા માટે નિમંત્રણ પાઠવ્યું હતું. તેમણે આ નિમંત્રણ સ્વીકાર્યું હતું.
પ્રધાનમંત્રીએ સૌને સ્વચ્છતા હી સેવા આંદોલનનો ભાગ બનવા માટે આહવાન કર્યું

પ્રધાનમંત્રી શ્રી નરેન્દ્ર મોદીએ તમામ લોકોને ‘સ્વચ્છતા હી સેવા આંદોલન’માં સહભાગી બનવા માટે આહવાન કર્યુ છે. પ્રધાનમંત્રીએ જણાવ્યું કે “2જી ઓક્ટોબરના રોજ આપણે ગાંધીજીની 150મી જન્મ જયંતીની ઉજવણીની શરૂઆત કરવા જઈ રહ્યાં છીએ. તે એ જ દિવસ છે કે જ્યારે સ્વચ્છ ભારત મિશન કે જે બાપુના સ્વચ્છ ભારતના સપનાને પૂર્ણ કરવા તરફ લક્ષ્યિત ઐતિહાસિક જન આંદોલન છે, તે પોતાના 4 વર્ષ પૂર્ણ કરવા જઈ રહ્યું છે. સ્વચ્છ ભારત પ્રત્યે કામ કરી રહેલા તમામ લોકોને હું વંદન કરું છું! ‘સ્વચ્છતા હી સેવા આંદોલન’ 15મી સપ્ટેમ્બરના રોજ શરુ થવા જઈ રહ્યું છે. બાપુને શ્રદ્ધાંજલિ આપવા માટેનો આ સર્વોત્તમ માર્ગ છે. ચાલો, આ ચળવળનો ભાગ બની સ્વચ્છ ભારતનું નિર્માણ કરવા માટેના પ્રયત્નોને મજબૂત બનાવીએ! 15મી તારીખના રોજ સવારે 9:30 વાગ્યે આપણે સૌ ‘સ્વચ્છતા હી સેવા આંદોલન’નો પ્રારંભ કરવાના પ્રસંગે એકસાથે ભેગા મળીશું. જે લોકોએ સ્વચ્છ ભારત અભિયાનને મજબૂત બનાવવા માટે સાથે મળીને જમીની સ્તર પર કામ કર્યું છે તેવા લોકો સાથે હું વાતચીત કરીશ અને ત્યારબાદ સ્વચ્છતાની પ્રવૃત્તિઓ શરુ કરવામાં આવશે.”
જયગઢ લાઈટહાઉસ, રત્નાગીરી મહારાષ્ટ્રમાં લાઈટહાઉસ અને લાઈટશીપ મહાનિદેશકના પ્લોટની મેસર્સ જે. એસ. ડબલ્યુ. જયગઢ પોર્ટ લિમિટેડના પ્લોટથી અદલા-બદલી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે જયગઢ લાઈટહાઉસ, રત્નાગિરી મહારાષ્ટ્રમાં લાઈટહાઉસ અને લાઈટશીપ મહાનિદેશક (ડીજીએલએલ)ના પ્લોટની અદલા-બદલી મેસર્સ જે. એસ. ડબલ્યુ, જયગઢ પોર્ટ લિમિટેડના પ્લોટથી કરવાને મંજૂરી આપી દીધી છે. પ્લોટની અદલા-બદલી થી ડીજીએલએલ તથા જેએસડબલ્યૂ-જપીએલ સુવિધાઓમાં અલગ અને સ્વતંત્ર પહોંચ નિશ્ચિત થશે અને વિકાસ તથા યોગ્ય સુરક્ષા વ્યવસ્થા માટે બંને પ્લોટોને વધારે સારા બનાવવા માટે અનુમતિ થશે. ડીજીએલએલ 0.7630 હેક્ટર વિસ્તારના 12 પ્લોટ આપશે અને એક હેક્ટર વિસ્તારના ત્રણ પ્લોટ પ્રાપ્ત કરશે.
પ્રધાનમંત્રીએ સ્વામી શ્રી નારાયણ ગુરુને તેમની જયંતીએ અંજલિ આપી

પ્રધાનમંત્રી શ્રી નરેન્દ્ર મોદીએ સામાજ સુધારક શ્રી નારાયણ ગુરુને તેમની જયંતીએ અંજલિ આપી હતી. પ્રધાનમંત્રીએ કહ્યું કે, આદરણિય સ્વામી શ્રી નારાયણ ગુરુને તેમની જયંતી પર હું નમન કરું છું. તેમના ઉમદા વિચારો, ઉપદેશો અને અન્યાય સામેની લડત હંમેશા પ્રેરણાદાયી છે. શ્રી નારાયણ ગુરુ કેરેલાના સમાજ સુધારક હતા જેઓએ જ્ઞાતિવાદ સામે સુધારણા ચળવળનું નેતૃત્વ કર્યું અને આધ્યાત્મિક સ્વતંત્રતા અને સામાજિક સમાનતાના નવા મુલ્યોને પ્રોત્સાહન આપ્યું.
પ્રધાનમંત્રીએ વૈશાખી લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વૈશાખીના શુભ પ્રસંગે લોકોને શુભેચ્છા પાઠવી છે. એક ટ્વિટમાં પ્રધાનમંત્રીએ કહ્યું કે, “આ શુભ અવસર દરેકના જીવનમાં સુખ અને સમૃદ્ધિ લાવે. આ તહેવારની પ્રકૃતિ અને આપણા મહેનતુ ખેડુતો સાથે વિશેષ સંબંધ છે. આપણા ક્ષેત્રો સમૃધ્ધ થાય અને તે આપણી ધરતીની સંભાળ રાખવા પ્રેરણા આપે. "
મંત્રીમંડળે ભારતમાં માલ્દીવિયન જ્યુડિશિયલ અધિકારીઓ માટે તાલીમ અને ક્ષમતા નિર્માણ કાર્યક્રમ માટે ભારત અને માલદીવ્સ વચ્ચેના સમજૂતી કરારોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારતમાં માલ્દીવિયન જ્યુડીશીયલ અધિકારીઓની તાલીમ અને ક્ષમતા નિર્માણ કાર્યક્રમ માટે ભારત અને માલદીવ્સ વચ્ચે સમજૂતી કરારો (એમઓયુ)ને મંજૂરી આપી હતી. ફાયદાઓ: આ એમઓયુ ભારત અને માલદીવ્સ વચ્ચે ન્યાયિક અને અન્ય કાયદાકીય ક્ષેત્રમાં સહયોગને પ્રોત્સાહન આપશે અને તાલીમ તથા ક્ષમતા નિર્માણમાં જ્ઞાન અને ટેકનોલોજીના આદાન-પ્રદાનને શક્ય બનાવશે.
પ્રધાનમંત્રી ધોરડો પહોંચ્યા, ડીજીપીના સંમેલનના ઉદ્ધાટન સત્રમાં હાજરી આપી

પ્રધાનમંત્રી શ્રી નરેન્દ્ર મોદી પોલીસ મહાનિદેશકોના ત્રણ દિવસીય સંમેલન માટે આજે કચ્છના રણ સ્થિત ‘ટેન્ટ સિટી’ ધોરડો પહોંચ્યા હતા. આ સંમેલનનું બીજી વખત દિલ્હીની બહાર આયોજન થઇ રહ્યું છે. ગયા વર્ષે આ સંમેલન ગુવાહાટીમાં યોજાયું હતું. પ્રધાનમંત્રીએ સંમેલનના ઉદ્ધાટન સત્રમાં હાજરી આપી હતી, જેને ગૃહમંત્રી શ્રી રાજનાથ સિંહે સંબોધિત કર્યું હતું. પ્રધાનમંત્રીએ એક વેબસાઇટ ‘ઇન્ડિયન પોલીસ ઇન સર્વિસ ઓફ ધ નેશન’ લોન્ચ કરી હતી. પ્રધાનમંત્રી ત્યાર બાદ ગૃહમંત્રી તથા અન્ય પ્રતિનિધિઓ સાથે વ્હાઇટ રણ માટે રવાના થયા હતા જે ટેન્ટ સિટીથી થોડા અંતરે આવ્યું છે. તેમણે બીએસએફ દ્વારા આયોજિત કરવામાં આવેલા ‘ઉંટ શો પ્રદર્શન’ નીહાળ્યું હતું. તેમણે વ્હાઇટ રણમાં સૂર્યાસ્ત જોયો તથા ત્યાર બાદ એક સાંસ્કૃતિક કાર્યક્રમનો આનંદ ઉઠાવ્યો હતો. ગૃહમંત્રી શ્રી રાજનાથ સિંહ, ગૃહ રાજ્યમંત્રી શ્રી કિરણ રિજીજૂ તથા શ્રી હરિભાઇ પારથીભાઇ ચૌધરી પણ આ પ્રસંગે ઉપસ્થિત હતા.
પ્રધાનમંત્રીએ ગુજરાતીઓને ગુજરાત દિવસની શુભેચ્છા પાઠવી

પ્રધાનમંત્રીશ્રી નરેન્દ્ર મોદીએ ગુજરાત સ્થાપના દિવસ અંગે ગુજરાતના લોકો ને શુભેચ્છા પાઠવી પ્રધાનમંત્રીએ કહ્યું કે “ગુજરાતની જનતાને રાજ્યના સ્થાપના દિવસની ખૂબ ખૂબ શુભેચ્છાઓ ! ગુજરાતની પ્રજા પુરુષાર્થ માટે જાણીતી છે. ગુજરાતીઓએ ઘણાં બધાં ક્ષેત્રોમાં વિશેષ યોગદાન આપ્યું છે. ગુજરાત સદૈવ સિદ્ધિઓનાં નવાં શિખરો સર કરતું રહે એવી મનોકામના… જય જય ગરવી ગુજરાત !”
પ્રધાનમંત્રી શ્રીએ વિજય દિવસની પૂર્વસંધ્યાએ આર્મી હાઉસ ખાતે ‘એટ હોમ’ રિસેપ્શનમાં હાજરી આપી

પ્રધાનમંત્રી શ્રી નરેન્દ્ર મોદીએ આજે વિજય દિવસની પૂર્વ સંધ્યાએ આર્મી હાઉસ ખાતે ‘એટ હોમ’ રિસેપ્શનમાં હાજરી આપી હતી. પ્રધાનમંત્રી શ્રીએ ટ્વીટ કર્યું: “વિજય દિવસની પૂર્વસંધ્યાએ, આર્મી હાઉસ ખાતે ‘એટ હોમ’ રિસેપ્શનમાં હાજરી આપી હતી. ભારત આપણા સશસ્ત્ર દળોની બહાદુરીને ક્યારેય ભૂલી શકશે નહીં જેના કારણે 1971ના યુદ્ધમાં જીત મળી હતી.
કેબિનેટે સ્વિસ અને ભારતીય નાગરિકોની ઓળખ કરીને તેમને પરત કરવા ભારત અને સ્વિટ્ઝર્લેન્ડ વચ્ચે દ્વિપક્ષીય ટેકનિકલ સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકે સ્વિસ અને ભારતની રાષ્ટ્રીયતા ધરાવતા નાગરિકોની ઓળખ અને પરત તેમજ તેના અમલીકરણ પર ભારત અને સ્વિટ્ઝર્લેન્ડ વચ્ચે ટેકનિકલ સમજૂતીને મંજૂરી આપી છે. દ્વિપક્ષીય ટેકનિકલ સમજૂતી (બીટીએ)ના નિષ્કર્ષને પેકેજ ડિલના ભાગરૂપે ડિપ્લોમેટિક પાસપોર્ટ ધારકો માટે વિઝા ફ્રી સમજૂતી સાથે જોડવામાં આવી છે. બીટીએનો ઉદ્દેશ કોઈ પણ પ્રકારની વધારાની જવાબદારીઓ કે નિશ્ચિત સમયરેખા નક્કી કર્યા વિના બંને દેશો વચ્ચે ગેરકાયેદસર આ પ્રવાસીઓને પરત કરવા પર સહકાર આપવાની વર્તમાન પ્રક્રિયાને ઔપચારિક સ્વરૂપ આપવાનો છે. અત્રે ઉલ્લેખનીય છે કે, સ્વિટ્ઝર્લેન્ડમાં ગેરકાયદેસર રીતે વસતા ભારતીયોની અંદાજિત સંખ્યા 100થી ઓછી છે. જો સ્વિટ્ઝર્લેન્ડ સાથે બીટીએને મંજૂરી આપવામાં આવે તો તે અન્ય યુરોપિયન દેશો સાથે આ વિષય પર વાટાઘાટો માટે મોડલ ટેમ્પ્લેટ તરીકે ઉપયોગ કરવાની તક ઓફર કરશે, જેઓ ગેરકાયદેસર રીતે વસતા ભારતીયોનો મુદ્દો ભારત સરકાર સમક્ષ ઉઠાવે છે. તે વિઝાની પ્રક્રિયાને ઉદાર બનાવવા રિડમિશન એગ્રીમેન્ટનો ઉપયોગ કરવામાં મદદ કરશે અને ભારતીય પ્રવાસીઓની કાયદેસરતા માટે વર્ક પરમિટ પ્રદાન કરશે. તાજેતરમાં સંપન્ન થયેલ ઇન્ડિયા-ઇયુ કોમન એજેન્ડા ઓન માઇગ્રેશન એન્ડ મોબિલિટી (સીએએમએમ)માં તેને મુખ્ય લક્ષ્યાંક બનાવવામાં આવી છે.
મુંબઈમાં ઈમારત ધરાશાયી થતા લોકોનાં મૃત્યુથી પીએમ દુઃખી

પ્રધાનમંત્રી શ્રી નરેન્દ્ર મોદીએ મુંબઈમાં મકાન ધરાશાયી થવાથી ભોગ બનેલા લોકો માટે સંવેદના વ્યક્ત કરી છે. તેમણે પીડિતો માટે
મંત્રીમંડળે પટ્ટાલમ રોડ પહોળો કરવા થ્રિસ્સૂર મ્યુનિસિપલ કોર્પોરેશનને કેરળમાં થ્રિસ્સૂર (ત્રિચુર)માં પોસ્ટ વિભાગની માલિકીની જમીન અને બિલ્ડિંગના હસ્તાંતરણને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કેરળમાં થ્રિસ્સૂરમાં પોસ્ટ વિભાગની માલિકીની 16.5 ટકા જમીન અને બિલ્ડિંગને થ્રિસ્સૂર મ્યુનિસિપલ કોર્પોરેશનને હસ્તાંતરિત કરવા માટે મંજૂરી આપી છે, જેનો આશય જમીનના બદલામાં જમીનના સિદ્ધાંતને આધારે જનહિતમાં પટ્ટાલમ રોડને પહોળો કરવાનો છે. પોસ્ટ વિભાગ 16.5 ટકા જમીનનો સમાન વિસ્તાર મેળવશે, જે હાલની થ્રિસ્સૂર સેન્ટ્રલ પોસ્ટ ઓફિસથી 200 મીટર દૂર છે. થ્રિસ્સૂર મ્યુનિસિપલ કોર્પોરેશન પોસ્ટ વિભાગના સ્પષ્ટ નિર્દેશો મુજબ 3500 ચોરસ ફૂટનો બિલ્ટ અપ એરિયા ધરાવતી પોસ્ટ ઓફિસનું નિર્માણ પણ કરશે, જેમાં પોતાના ખર્ચે બે દરવાજા સાથે કમ્પાઉન્ડ વોલ સામેલ છે. થ્રિસ્સૂર મ્યુનિસિપલ કોર્પોરેશનની આ દરખાસ્ત વર્તમાન પટ્ટાલમ રોડને પહોળો કરવા સાથે સંબંધિત છે, જેથી ટ્રાફિકની અકસ્માત વિના અવરજવર થશે અને વિસ્તારના લોકોને લાભ થશે. આ દરખાસ્ત વિચારણા હેઠળ છે, જેનો લાભ વિસ્તારના લોકોને થશે તથા તેઓ ટ્રાફિકમાં કોઈ ગીચતા વિના મુક્તપણે અવરજવર કરશે તથા વર્તમાન થ્રિસ્સૂર સેન્ટ્રલ પોસ્ટ ઓફિસની સામે પટ્ટાલમ રોડમાંથી ઓછા સમયમાં પસાર થશે.
મંત્રીમંડળે બેંકો દ્વારા કૃષિ અને સંલગ્ન પ્રવૃત્તિઓ માટે આપેલી ટૂંકા ગાળાની લોન માટે પુનઃચુકવણીની તારીખ 31.08.2020 સુધી લંબાવવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતા મળેલી મંત્રીમંડળની બેઠકમાં બેંકો દ્વારા કૃષિ અને સંલગ્ન પ્રવૃત્તિઓ માટે રૂ. 3 લાખ સુધીની પ્રમાણભૂત ટૂંકા ગાળાની લોન માટે પુનઃચુકવણીની તારીખ 31.08.2020 સુધી લંબાવવાની મંજૂરી આપવામાં આવી છે, જે 1 માર્ચ, 2020થી 31 ઓગસ્ટ, 2020 વચ્ચે ચુકવવાની હતી. તેમાં બેંકોને 2 ટકા વ્યાજ સહાય (આઇએસ) અને ખેડૂતોને 3 ટકા ત્વરિત ચુકવણી પ્રોત્સાહન (પીઆરઆઇ)નો લાભ મળતો રહેશે. લાભ: 1 માર્ચ, 2020 અને 31 ઓગસ્ટ, 2020 વચ્ચે બેંકોની કૃષિ અને આનુષંગિક કામગીરીઓ માટે રૂ. 3 લાખ સુધીની પ્રમાણભૂત ટૂંકા ગાળાની લોન માટે પુનઃચુકવણીની તારીખ લંબાવીને 31.08.2020 કરવામાં આવી છે, જેમાં બેંકોને 2 ટકા વ્યાજમાં સહાયનો લાભ મળતો રહેશે અને ખેડૂતોને 3 ટકા પીઆરઆઈનો લાભ મળતો રહેશે, જે ખેડૂતોને વાર્ષિક 4 ટકાના દરે 31.08.2020ની પુનઃચુકવણીની લંબાયેલી તારીખ સુધી આ પ્રકારની લોનની પુનઃચુકવણી કરવા/રિન્યૂ કરવા ખેડૂતોને મદદ કરશે, જેમાં કોઈ પણ પ્રકારની પેનલ્ટી વિના વ્યાજની ચુકવવામાં મદદ મળશે, જેથી તેમને કોવિડ રોગચાળાના સમયગાળા દરમિયાન આ પ્રકારનાં રિન્યૂઅલ માટે બેંકોની મુલાકાત ટાળવવામાં મદદ મળશે. પૃષ્ઠભૂમિ સરકારે બેંકોને વાર્ષિક 2 ટકા વ્યાજમાં સહાય સાથે બેંકો દ્વારા ખેડૂતોને ટૂંકા ગાળાની પ્રમાણભૂત કૃષિ લોન અને ખેડૂતોને સમયસર લોનની ચુકવણી પર 3 ટકાનો વધારાનો લાભ પ્રદાન કરે છે, જેથી સમયસર લોનની ચુકવણી પર રૂ. 3 લાખ સુધીની લોન વાર્ષિક 4 ટકાના વ્યાજદરે મળશે. હાલ ચાલુ કોવિડ-19 રોગચાળાને કારણે લાગુ લોકડાઉનને પગલે લોકોની અવરજવર પર નિયંત્રણો લાદવામાં આવ્યાં છે. ઘણા ખેડૂતો તેમની ટૂંકા ગાળાની પાક લોનની બાકી નીકળતી રકમની ચુકવણી કરવા બેંકની શાખાની મુલાકાત લેવા પણ સક્ષમ નથી. ઉપરાંત લોકોની અવરજવર પર પ્રતિબંધ, સમયસર વેચાણમાં મુશ્કેલી, તેમના ઉત્પાદનોની ચુકવણીની રસીદ મેળવવામાં મુશ્કેલી, અને સોશિયલ ડિસ્ટન્સિંગના નિયમોનું પાલન કરવાની જરૂરિયાતોને કારણે ખેડૂતોને રિન્યૂઅલ માટે જમા કરવા માટે રકમની ગોઠવણ કરવામાં મુશ્કેલી પડી રહી છે તથા તેઓ રકમ જમા કરવા અને નવી લોન લેવા બેંકની મુલાકાત લઈ શકતા નથી.
પ્રધાનનમંત્રીએ આંધ્રપ્રદેશના અનંતપુરમુ જિલ્લામાં દુ:ખદ અકસ્માતને કારણે થયેલ જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આંધ્રપ્રદેશના અનંતપુરમુ જિલ્લામાં એક દુ:ખદ અકસ્માતને કારણે થયેલ જાનહાનિ પર ઊંડો શોક વ્યક્ત કર્યો છે. પ્રધાનમંત્રીએ પીડિતો માટે પ્રધાનમંત્રી રાષ્ટ્રીય રાહત ભંડોળ (
જર્મની સાથે આંતર-સરકારી પરામર્શ થકી દ્રીપક્ષીય સંબંધો ગાઢ બન્યા છેઃ પ્રધાનમંત્રી

પ્રધાનમંત્રી નરેન્દ્ર મોદીએ જણાવ્યું હતું કે ભારત-જર્મની વચ્ચેના દ્રીપક્ષીય સંબંધો લોકશાહી અને કાયદાના શાસનમાં મૂળભૂત વિશ્વાસ ઉપર આધારિત છે. આંતર-સરકારી પરામર્શોની ભૂમિકાની પ્રશંસા કરતા પ્રધાનમંત્રીએ જણાવ્યું હતું કે આ વિશિષ્ટ વ્યવસ્થાતંત્રે નવી અને અદ્યતન ટેક્નોલોજી, ઇ-મોબિલિટી, ફ્યૂઅલ સેલ ટેક્નોલોજી, સ્માર્ટ સિટી, આંતર જળમાર્ગો, તટીય સંચાલન, નદીઓની સફાઇ, પર્યાવરણીય સંરક્ષણ વગેરે જેવા ક્ષેત્રોમાં ભારત અને જર્મનીના દ્રીપક્ષીય સંબંધોને ગાઢ બનાવવામાં મદદ કરી છે. પ્રધાનમંત્રી નરેન્દ્ર મોદી આજે નવી દિલ્હીમાં જર્મનીના ચાન્સેલર સાથે સંયુક્ત પત્રકાર પરિષદ દરમિયાન પ્રારંભિક નિવેદન આપી રહ્યાં હતા. જર્મનીના ચાન્સેલર ડૉ.એન્જેલા મર્કેલ અને તેમના પ્રતિનિધિમંડળનું ભારતમાં સ્વાગત કરતા પ્રધાનમંત્રીએ જણાવ્યું હતું કે ભારત-જર્મનીના સંબંધોને મજબૂત બનાવવામાં ચાન્સેલર મર્કેલે ચાવીરૂપ ભૂમિકા ભજવી છે. પ્રધાનમંત્રીએ જણાવ્યું હતું કે ભારત નિકાસ નિયંત્રણ ક્ષેત્રો અને અન્ય આંતરરાષ્ટ્રીય મંચોમાં ભારતની સદસ્યતાને ટેકો આપવા બદલ જર્મનીનું આભારી છે. તેમણે જણાવ્યું હતું કે બન્ને દેશો સુરક્ષા પરિષદ, સંયુક્ત રાષ્ટ્રો અને અન્ય આંતરરાષ્ટ્રીય સંગઠનોમાં હાથ ધરાયેલા સહકાર ચાલુ રાખશે.
પ્રધાનમંત્રીએ બિહારમાં અંદાજે રૂપિયા 14000 કરોડની કિંમતની રાષ્ટ્રીય ધોરીમાર્ગ પરિયોજનાઓનો શિલાન્યાસ કર્યો

પ્રધાનમંત્રી નરેન્દ્ર મોદીએ આજે વીડિયો કોન્ફરન્સના માધ્યમથી બિહારમાં અંદાજે રૂપિયા 14000 કરોડની કિંમતની નવ રાષ્ટ્રીય ધોરીમાર્ગ પરિયોજનાઓનો શિલાન્યાસ કર્યો હતો અને સમગ્ર રાજ્યના ગામડાંઓમાં ઇન્ટરનેટ સેવાઓ પૂરી પાડવા માટે ઓપ્ટિકલ ફાઇબર પરિયોજનાનો પ્રારંભ કર્યો હતો. આ પ્રસંગે સંબોધન કરતા પ્રધાનમંત્રીએ જણાવ્યું હતું કે, આ ધોરીમાર્ગ પરિયોજનાઓથી બિહારમાં કનેક્ટિવિટીમાં સુધારો આવશે. ધોરીમાર્ગ પરિયોજનાઓમાં 3 મોટા પુલનું બાંધકામ, ધોરીમાર્ગોને અપગ્રેડ કરીને 4 લેનમાંથી 6 લેનમાં રૂપાંતરણ પણ સામેલ છે. તેમણે જણાવ્યું હતું કે, બિહારમાં તમામ નદીઓ પર 21મી સદીને અનુરૂપ પુલોનું નિર્માણ થશે અને તમામ મુખ્ય રાષ્ટ્રીય ધોરીમાર્ગોને પહોળા તેમજ મજબૂત કરવામાં આવશે. પ્રધાનમંત્રીએ આ દિવસને માત્ર બિહાર માટે નહીં પરંતુ સમગ્ર દેશ માટે એક ઐતિહાસિક દિવસ ગણાવ્યો હતો કારણ કે, સરકાર દેશના ગામડાંઓને આત્મનિર્ભર ભારતના મુખ્ય આધાર પર લાવવા માટે મોટા પગલાં લઇ રહી છે અને તેની શરૂઆત આજે બિહારથી થઇ રહી છે. તેમણે કહ્યું હતું કે, આ પરિયોજના હેઠળ આગામી 1000 દિવસમાં દેશના છ લાખ ગામડાંમાં ઓપ્ટિકલ ફાઇબર કેબલની મદદથી ઇન્ટરનેટ સેવાઓ પૂરી પાડવામાં આવશે. આમાં બિહારના 45,945 ગામડાં પણ સામેલ છે. તેમણે કહ્યું હતું કે, થોડા વર્ષ પહેલાં એ માનવું પણ શક્ય નહોતું કે શહેરી વિસ્તારોની સરખામણીએ ગ્રામ્ય વિસ્તારોમાં ઇન્ટરનેટ વપરાશકર્તાઓની સંખ્યા વધારે હશે. પ્રધાનમંત્રીએ જણાવ્યું હતું કે, ડિજિટલ વ્યવહારોના સંદર્ભમાં દુનિયાના અગ્રણી દેશોમાંથી એક ભારત પણ છે. માત્ર ઑગસ્ટ 2020માં જ
પ્રધાનમંત્રીએ સશસ્ત્ર સેના ઝંડા દિવસના અવસર પર સશસ્ત્ર દળના સૈનિકોને સલામી આપી

પ્રધાનમંત્રી શ્રી નરેન્દ્ર મોદીએ સશસ્ત્ર સેના ઝંડા દિવસના અવસર પર સશસ્ત્ર દળના સૈનિકો અને તેમના પરિવારજનોને સલામી આપી. પ્રધાનમંત્રીએ કહ્યું, “સશસ્ત્ર સેના ઝંડા દિવસના અવસર પર અમે આપણા જવાનો અને એમના પરિવારજનોના અદમ્ય સાહસને સલામ કરીએ છીએ. હું આપને આપણી સેનાના કલ્યાણમાં યોગદાન આપવા માટે પણ આગ્રહ કરૂં છું”